Audrey Tautou

Audrey Justine Tautou, nada en Beaumont, Puy-de-Dôme, o 9 de agosto de 1976, é unha actriz francesa coñecida mundialmente pola súa interpretación de Amélie Poulain na película francesa Le Fabuleux Destin d'Amélie Poulain e polo seu papel de Sophie Neveu no filme The Da Vinci Code.

 Traxectoria 
 Primeiros anos 
Aínda que nada en Beaumont, criouse en Montluçon. Filla dun dentista e dunha mestra, ten un irmán e dúas irmás, máis novos ca ela. Comezou a interesarse pola comedia sendo aínda moi nova e tomou cursos de arte dramática na escola de actuación Corus Florent. Tamén realizou cursos de modelo en París.

 Carreira cinematográfica 
As súas influencias cinematográficas son entre outras Meryl Streep, Paul Newman, Juliette Lewis, Jodie Foster ou Julianne Moore. En 1998 participou nun casting nunha canle de televisión francesa, chamado Jeunes Premiers, onde gañou na categoría de Mellor Actriz Nova no IX Festival de Béziers. Posteriormente, participou no filme Vénus beauté co que gañou o Premio César á Mellor Actriz Revelación. No ano 2000 gañou o Prix Suzanne Bianchetti por ser considerada a actriz nova máis prometedora.
Sendo xa coñecida en Francia polo seu traballo en Vénus beauté, acadou a sona mundial en 2001 pola súa interpretación da excéntrica Amélie na comedia romántica francesa Le Fabuleux Destin d'Amélie Poulain. En xuño de 2004 foi invitada a unirse á Academia das Artes e das Ciencias Cinematográficas de Hollywood, da que é membro dende o 1 de setembro de 2006.

En 2005, traballou na súa primeira produción de Hollywood, xunto con Tom Hanks, para rodar a adaptación cinematográfica de The Da Vinci Code, na que interpreta a criptóloga Sophie Neveu. Porén, malia desta incursión no cine americano, a súa base de traballo segue a estar no seu país de orixe. 
Traballou con Gal Elmaleh en ‘’Hors de prix’’ en 2006. En 2009 estreou un filme sobre a vida de Coco Chanel, Coco, da rebeldía á lenda de Chanel, na que da vida á deseñadora.

 Filmografía 
 La vieille barrière, 1998.
 Vénus beauté, 1999.
 Triste à mourir, 1999.
 Épouse-moi, 2000.
 Voyous voyelles, 2000.
 Le libertine, 2000.
 Le battement d'ailes du papillon, 2000.
 Le Fabuleux Destin d'Amélie Poulain, 2001.
 Dieu est grand, je suis toute petite, 2001.
 À la folie... pas du tout , 2002.
 L' auberge espagnole, 2002.
 Dirty Pretty Things, 2002.
 Les marins perdus, 2003.
 Pas sur la bouche, 2003.
 Nowhere to Go But Up, 2003.
 Un longo domingo de noivado, 2004.
 Les poupées russes, 2005.
 The Da Vinci Code, 2006.
 Hors de prix, 2006.
 Ensemble, c'est tout, 2007.
 Coco, da rebeldía á lenda de Chanel, 2009.
 De vrais mensonges, 2010.
 La Délicatesse, 2011.
 Des vents contraires, 2012.
 Thérèse Desqueyroux, 2012.
 L'écume des jours, 2013.
 Casse-tête chinois, 2013.
 Microbe et Gasoil, 2015.
 Éternité, 2016.
 L'Odyssée, 2016.
 Ouvert la nuit, 2016.
 Santa & Cie, 2017.
 En liberté !, 2018.
 The Jesus Rolls, 2019.

 Nomeamentos 
 2002: Nomeamento ao César á Mellor Actriz por Le Fabuleux Destin d'Amélie Poulain.
 2002: Nomeamento ao César á Mellor Actriz por Un longo domingo de noivado.

 Notas 

 Véxase tamén 
 Ligazóns externas 
 Audrey Tautou Fansite 
 Audrey Tautou Online 
 Ficha en Noche de Cine.com 
 Sitio sobre Audrey Tautou e a súa carreira 
 Fan de Audrey Tautou 
 Entrevista en MSNBC, o 23 de novembro de 2004
 Entrevista no NY Daily News , o 21 de novembro de 2004 

Categoría:Actores de Francia
Categoría:Nados en 1976
Categoría:Gañadores do premio César